第6屆澳門立法會選舉

第6屆澳門立法會選舉響2017年9月17號舉行。

修改立法會選舉法
修訂《立法會選舉法》由5月7號開始到6月5號展開公眾諮詢，期間會搞公眾同界別嘅專場諮詢會。行政法務司司長陳海帆話，修訂立法會選舉法係本澳政制發展嘅一部分，修法方向同取態中央已經同意。
諮詢文件建議完善競選宣傳活動規範，響現行立法會選舉法入面加入清晰界定競選宣傳同選舉活動嘅規定，引入競選輔助組織同競選活動嘅申報制度，而且引入核數要求同重新檢討開支上限，預計2017年嘅開支限額大約響四百五十萬左右，比上屆開支上限調低大約一百一十萬；又建議加強打擊違法嘅選舉活動，引入追究法人刑事責任嘅制度，境外做嘅違法行為亦都適用澳門法律；改善選舉組織工作，以及完善議員嘅參選條件同兼任規定，以免再次出現「雙重效忠」嘅質疑。
陳海帆響早前曾經話，今次嘅修法方向會着重加強間選嘅競爭（上屆間選全部社團都傾好數只係派出同選舉議席數目一樣嘅人出嚟參選，所以全部都等於自動當選一樣，不過一樣要投票，即係所謂嘅「信任票」），同改善選舉公正呢兩個重點。但係今次嘅諮詢文本就冇響增加間選嘅競爭性到著墨。陳海帆今日回應話，間接選舉制度已經多次修改同完善，相關制度已經體現競爭性。佢認為，現行間選制度係適當同獲得社會認同，冇修改嘅迫切性，但係如果社會對呢樣嘢有意見可以響諮詢期間提出。
被問到今次修法會唔會考慮一齊修改基本法附件一（行政長官產生辦法）同附件二（立法會產生辦法）。陳海帆回應話，現行政治制度符合社會現實情況，亦反映回歸之後澳門社會發展嘅現實情況，同社會各界均衡參與嘅訴求。佢話現時澳門經濟進入深度調整期，特區政府要將主力放響發展經濟同改善民生到，根據現實情況，唔會再提出修改基本法附件一同附件二。佢又話修改兩個附件係好重要嘅政制問題，係唔係修改同點修改決定權響中央到。

選民人數
截至2016年年底，本澳嘅自然人選民係有三十萬七千零廿人，同截至2012年年底嘅選民人數（二十七萬七千一百五十三人）嚟比，增加咗二萬九千八百六十七人（十點七八%）。法人選民方面就維持八百五十八個。

制度
政府《公報》響3月13號刊登行政命令，公布今年9月17號係第六屆立法會選舉日。同時都刊登埋行政長官批示，今屆立法會選舉各候選組別開支上限係澳門幣三百五十四萬九千六百廿二蚊。
立法會選舉管理委員會（選管會）發新聞稿話，由於選舉日已經訂咗，立法會選舉程序正式開始，管委會正陸續開展一系列選務同宣傳工作，包括四月頭將會搞參選程序嘅講解會。
而根據法律規定，由今日開始，禁止直接又或者間接透過商業廣告嘅宣傳工具，響社會傳播媒介又或者其他媒介進行競選宣傳。而合法嘅競選活動期係由選舉日前十五日（9月2號）開始，直到選舉日前兩日（9月15號）午夜十二點結束。
法律又規定，響直選入面只有政治社團同提名委員會先有權提出候選名單，當中每一個提名委員會一定至少有三百人同最多五百人響今年1月已經登記選民登記冊嘅選民組成。而間選入面只有提名委員會有權提出候選名單，每一個提名委員會一定要由有關合資格嘅法人總數廿個%組成（如果嗰百分率計算出嚟嘅數目唔係齊頭，就以上一個細啲嘅齊頭為準）。
選管會話，由3月16號（禮拜四）開始，可以攞組織提名委員會表格，可以響水坑尾公共行政大樓地下攞提名表格，又或者透過選舉網站下載《組織提名委員會確認申請》表格。一定要響6月20號又或者之前，將表格送去立法會選舉管理委員會，嚟確認合法性存在。
另外澳門電台報道，有意參選嘅提名委員會，最遲要響選舉日前七十日（嗰日係禮拜日，所以會延期一日去到7月10號）向選管會提交候選名單同有關政綱；另外，間選嘅法人選民亦都要響最遲嘅選舉日前四十五日（即係8月3號）向選管會提交投票人名單。

投票站
今屆選舉一共設三十六個直選投票站，其中一個設響澳門監獄（編號35）畀選舉日嘅坐緊監嘅選民行使投票權。間選投票就設響澳門理工學院舉行。
選民會收到由選管會寄出嘅《投票通知書》來通知佢嘅投票地點。即使選民收唔到《投票通知書》，亦可以透過立法會選舉服務熱線、選舉網站、「城市指南」、選民登記自助服務機又或者親身查知被分配嘅投票地點。
全部直選投票站開放投票時間劃一由2017年9月17號朝早九點到晚黑九點；全部票站詳細地點如下：
1. 澳門福建學校
2. 化地瑪聖母女子學校
3. 鏡平學校（中學部） 
4. 聖德蘭學校 
5. 青洲小學 
6. 澳門工聯職業技術中學 
7. 中葡職業技術學校 

澳廣視
官方電視台嘅澳廣視響9月4號到8號，按行政公職局抽籤順序，由選舉冧巴1號開始每日分五組響當日晏晝進行電視辯論錄影，當日晚黑九點響澳視澳門首播，第日零時響澳門資訊重播。

選舉宣傳伸入校園
9月7號，網上流傳多封學校通告，由今屆立法會候選組別之一「美好家園聯盟」其中兩位參選人所屬嘅學校向家長發出，分別呼籲家長投呢組一票，同埋「誠邀」家長同佢親友出席助選宣傳聯歡晚會。
根據其中一封通知的信件，鏡平學校小學部向家長表示，本屆立法會選舉，呢間校以團體名義參加以婦聯總會牽頭組成嘅「美好家園聯盟」，推舉黃潔貞之類十位候選人參選，呢間學校幼稚園老師吳少蘭主任亦係其中之一，呼籲家長積極參與投票，並投呢組一票。信件又話，呢間學校「一直教育學生愛國愛澳，關心澳門時政民生，呼籲全體家長履行公民義務，屆時積極參加投票，以實際行動畀仔女公民教育」。家長又需要交返回條，表示自己願唔願意接受「美好家園聯盟」嘅選舉宣傳品。
另外，網上亦流傳教業中學發出嘅通告，表示呢間校老師邱穎文加入了「美好家園」組別參選，「誠邀」家長參加響呢間學校舉行嘅「『齊心共建美好家園』助選宣傳聯歡晚會」，話內容有集體遊戲同節目表演之類，又話可帶埋親友參加。家長亦需要交返回條表示自己同親友會唔會參加。

網民
有唔少網民認為係畀家長無形壓力，形容係「擺家長上枱」、「迫家長表態」、「子女響你手，可講唔接受？」。

選管會
選管會回覆媒體查詢時話，所有候選名單響進行競選宣傳嗰時都必須遵守選舉法規定，選管會如果發現違反選舉法嘅情況定必依法處理。而選管會主席唐曉峰早前亦響廉潔選舉講座入面提到，公立學校受有關「中立同公正無私」規範，有關學校同返工期間嘅教員之類係唔可以作出競選宣傳、令某候選組別得益而其他組別利益受損嘅行為，重要對各候選組別保持中立，但係響私校方面，選舉法並冇呢方面規定，但唐曉峰提醒，亦應注意避免觸犯選舉法其他規定，尤其係禁止宣傳期同冷靜期、選舉日係唔能夠宣傳，否則會被視為輕微違反，有機會被罰二千到一萬蚊葡幣。

社會文化司司長
9月9號，社會文化司司長譚俊榮出席活動之後接受記者採訪，對於有私立學校向家長發出帶有某候選組別宣傳活動通知嘅報道，譚俊榮話，立法會選舉管理委員會響5月底聯同廉政公署，特別為澳門非高等教育學校嘅校長同中高層管理人員舉行咗一場「立法會選舉制度講解會」；所有學校，包括私立學校都必須嚴格遵守由立法會選管會嘅制定，特別係宣傳方面嘅指引。佢呼籲社會各界共同監察，令選舉活動公平、公正、廉潔地進行。如果出現違規違法嘅選舉行爲，相信權限機關將會作出跟進。

經屋收樓風波
近日越嚟越多已經上樓嘅經屋家團，收到房屋局「唔批准唔加入家庭成員」嘅通知書，並因此可能要終止經屋買賣合約，面臨「收樓」。有唔少家團覺得又傍偟又嬲，指響上樓前係按照房屋局職員同埋房屋局網站上嘅「經屋問題集」指引，即係如果有私樓業權嘅配偶，響結婚之前申請分產，以及聲明嗰位配偶唔係家團成員，就唔會被除名。但係而家房屋局無聲無息咁將相關指引「刪除」，唔少家團鬧被當局「出賣」，有人已經尋求議員幫手，或者準備同當局「對簿公堂」。而《愛瞞日報》同房屋局查詢相關指引被刪嘅事，當局只係解釋「適時更新網頁資料」，又話家團代表唔同配偶一齊生活嘅申請，當局係逐一審批；至於被刪嘅指引係唔係有誤導市民嘅嫌疑，當局冇正面回應。
有面臨被終止經屋買賣合約嘅家團成員向《愛瞞日報》講，佢係屬於舊一批經屋計分制輪候人士，等咗十幾年之後先終於成功上樓。之前，佢已經多番請教房屋局工作人員有關家團成員、配偶、婚姻制度同配偶財產之類嘅問題。當時房屋局指導佢，婚姻只需要分產，以及聲明配偶唔係經屋家團成員，就唔會影響資格。佢指出，當時嘅新聞稿同房屋局網站上嘅問同答都有列明。
當時房屋局網站上舊版「經屋問題集」第24點內容係：
「
問：倘輪候者夫婦所選擇財產制度不同，對其輪候資格有否不同影響？
答：倘房屋局響《經濟房屋法》生效後，經審查嗰位配偶同澳門特別行政區居住用途獨立單位嘅所有人（無論婚前又或者婚後攞到），無論家團代表有冇申請增加配偶做家團成員，須要檢視家團代表同配偶選定嘅婚姻財產制度。
若果係「一般共同財產制」，家團代表同配偶共同擁有獨立單位，申請從總輪候名單入面除名；
若果係「取得共同財產制」，配偶仍然可以擁有所買經濟房屋單位嘅一半業權，申請從總輪候名單入面除名；
若果係「分別財產制」同「取得財產分享制」，倘家團代表唔申請增加配偶做家團成員，唔影響家團代表申請攞經濟房屋嘅要件。
」
但係近日房屋局陸續向百幾個經屋家團發信，話當局唔批淮「配偶唔列入家團成員」嘅申請，因此可能要終止呢嗰經屋買賣合約。如果家團唔服，可以提出聲明異議，同埋司法上訴。至於居民發現，房屋局網站上嘅「唔加入家團成員表格」、「經屋問題集」入面包括第24點等部分內容，而家已經無聲無息咁刪走。
有受影響嘅家團成員引述房屋局工作人員話，有百幾個經屋家團有相同情況。網上亦有引述另一家團成員話，當局曾經要求部分家團成員響房屋局入面即場簽「自願放棄經屋聲明」。

後續
《愛瞞日報》就呢件事向房屋局查詢，包括點解要刪除「經屋問題集」第24點內容，以及相關指引係唔係誤導市民等。房屋局嘅回覆全文話：
「
為咗協助購買經濟房屋嘅預約買受人訂立買賣公證書（俗稱「做契」），房屋局一直以倍增嘅速度，提升做契數量，至今已經同五千零三十六個合資格家團發出做契許可書。

根據《經濟房屋法》規定，響做契之前，倘申請家團代表又或者成員出現婚姻狀況嘅變動，須要同房屋局如實申報，局方會按法律規定，「經屋嘅家團係指因家庭法律關係或事實婚關係而共同生活嘅人」，對申請人提出唔與配偶共同生活之理據，逐一進行審批。

澳門土地資源緊絀，房屋局重視公共資源嘅合理運用，建造經濟房屋嘅目的亦係協助處於特定收入水平同財產狀況嘅澳門居民解決住房問題，並需要響房屋入面實際同長期性居住占用。所以，房屋局會持續宣傳經屋預約買受人權利同義務，並且適時更新網頁資料，方便公眾更清晰了解相關法律規定。
」

行政費大幅加價
繼調升泊車收費、縮短驗車年限之類措施之後，政府響2016年12月31號突然刊登行政長官批示，大幅增加牌照收費、驗車費、考車費之類，升幅最大係車輛因為違例被鎖轆嘅開鎖費，所有費用調整即日開始執行。單車嘅開鎖費由五十蚊加到二百五十蚊、電單車由百二蚊加到七百五十蚊、輕型汽車由三百元加到一千五百蚊、重型汽車同特別車輛由四百五十蚊加到六千蚊。
《特區公報》特刊刊登行政長官呢次批示，調整《公共泊車服務規章》第四十七條第一款規定嘅移走同存放車輛嘅要畀嘅錢。交通事務局下晝再出新聞稿，指除咗《交通事務局費用及價金表》調整之外，重涉及多項嘅收費調整，包括：牌照收費、車輛檢驗、駕駛考試、移走及存放車輛收費之類，基於有關收費已經十幾年冇調整，同市場形成好大差距，而且配合以經濟手段控制車輛增長同引導車輛合理使用嘅目標方向，所以調整幅度比較大，由半成至超過十二倍不等，當中以移走車輛嘅費用調整幅度係最多。
呢次調整服務涉及多個方面，包括：的士准照同執照續期同移轉嘅費用。其中，為咗遏抑的士執照炒風，的士執照轉移費用會由原來嘅兩千蚊加到兩萬蚊。各項牌照費用、駕駛考試、教練員培訓同准照續期；購買經挑選過嘅普通號碼、特別號碼同個人專有註冊嘅車牌號碼費用；各類車輛檢驗、特別檢驗同重驗費用；移走車輛同存放車輛費用，以至輔助駕駛考試書冊費用之類，都有唔同程度嘅增幅。
其中移走車輛費用增幅最高，由四倍到超過十二倍，主要係考慮到有關費用由1998年維持到2016年都冇變過，而且大型車輛嘅移走成本會多啲，同埋提升居民自覺處理廢置車輛，所以調整幅度比較大，調整之後移走車輛費用由二百五十蚊（腳踏車）到六千蚊（重型汽車同特別車輛）不等，當中摩托車同輕型汽車移走車輛費用亦會由原來嘅一百二十蚊同三百蚊大幅調整到七百五十蚊及一千五百蚊，以加強阻嚇佔用公共停車場同街道咪錶泊位嘅駕駛者。
另外，配合公共停車場泊車費用調整，同時為咗促使被移走車輛嘅車主盡快攞返部車，避免佔用存車場空間，影響公共資源合理運用，存放車輛費用亦增加一倍到五倍不等，單車由十蚊加到廿蚊、電單車由廿蚊加到五十蚊、輕型汽車由五十蚊加到一百蚊、重型汽車同特別車輛由一百蚊加到六百蚊。